*A rendelet tervezet elfogadásához*

***az Mötv. 50. §-a alapján minősített***  *többség szükséges,*

*az előterjesztés* ***nyilvános ülésen tárgyalható****!*

*33. számú előterjesztés*

Bátaszék Város Önkormányzata Képviselő-testületének 2020. február 26-án,

16,00 órakor megtartandó ülésére

*Helyi önkormányzati kitüntetések és elismerő címek alapításáról és adományozásának rendjéről szóló önkormányzati rendelet módosítása*

|  |
| --- |
| **Előterjesztő:** Dr. Bozsolik Róbert polgármester **Készítette:** Kondriczné dr. Varga Erzsébet jegyző **Törvényességi ellenőrzést végezte:** dr. Köbli Kata aljegyző**Tárgyalja:**PG Bizottság: 2020. 02. 25.KOIS Bizottság: 2020. 02. 24.Szociális Bizottság: 2020. 02. 25. |

 **Tisztelt Képviselő-testület!**

A helyi önkormányzati kitüntetések és elismerő címek alapításáról és adományozásának rendjéről szóló önkormányzati rendelet módosítására a várossá avatás jubileumi évfordulói és a testvértelepülési kapcsolatok kerek évfordulói alkalmából teszünk javaslatot. E jelentős események ünnepélyességét emelhetné a rendeletben szereplő kitüntetés és elismerés adományozásának lehetősége.

A rendeletben az alábbi módosításokat javasoljuk:

* a jubileumi évfordulók évében „Bátaszék Város Díszpolgára” kitüntetés valamint „Pro Urbe Bátaszék” elismerése lenne adományozható;
* a díszpolgári jelvény mellett visszatérnénk a díszpolgári lánc dísztárgy átadására is;
* a díszpolgári kitüntetéssel járó anyagi elismerés összege 2005. óta 100.000.- Ft, ezért célszerű lenne annak a kitüntetéshez méltó összegben történő meghatározása vagy eltörlése;
* a jubileum alkalmából történő adományozás kezdeményezését a főszabálytól eltérően kizárólag a képviselő- testület bizottságai számára tennénk lehetővé.

Kérem az elképzelés támogatásával a rendelet tervezet elfogadását.

***HATÁSVIZSGÁLAT***

**helyi önkormányzati kitüntetések és elismerő címek alapításáról és adományozásának rendjéről szóló 14/2010. (VI. 30.) önkormányzati rendelet módosításáról szóló rendelet-tervezethez**

A rendelet megalkotása a jubileumi évfordulók méltó megünnepelését szolgálja.

**Részletes indokolás:**

1. §-hoz: a várossá avatás, illetve a testvértelepülési kapcsolat jubileumi évfordulójának évében „Bátaszék Város Díszpolgára” kitüntetés, valamint „Pro Urbe Bátaszék” elismerés adományozását teszi lehetővé,

2. §-hoz: a díszpolgári kitüntetés dísztárgyát a díszpolgári jelvény mellett kiegészíti a díszpolgári lánccal, és az egyszeri anyagi elismerés összegét módosítja,

3. §-hoz: a kitüntetés adományozását a jubileum alkalmából kizárólag a bizottságok kezdeményezhetik,

4. §-hoz: az elismerés jubileum alkalmából történő kezdeményezésének speciális szabályozását tartalmazza,

5. §-hoz: a díszpolgári jelvény feliratát egészítik ki a város szóval, valamint a díszpolgári lánc leírását tartalmazza,

6. §-hoz: Hatályba léptető rendelkezést tartalmaz.

**Társadalmi hatása:** nincs

**Gazdasági hatása:** nincs

**Költségvetési hatása:** a kitüntetésekkel járó anyagi elismerés és ajándéktárgy értékét az adott évi költségvetésben tervezni szükséges

**Környezeti és egészségügyi következmények:** nincs

**Adminisztratív terheket befolyásoló hatása:** nincs

**A jogszabály megalkotásának szükségessége:** önkéntes

**A jogalkotás elmaradásának következményei:** nincs

**A jogszabály alkalmazásához szükséges személyi, szervezeti, tárgyi és pénzügyi feltételek:** plusz feltételek biztosítására nincs szükség

**Véleményeztetés:** valamennyi bizottság

*BÁTASZÉK Város Önkormányzat Képviselő-testületének*

…./2020.(II. 28.) önkormányzati r e n d e l e t –t e r v e z e t e

**helyi önkormányzati kitüntetések és elismerő címek alapításáról és adományozásának rendjéről szóló 14/2010. (VI. 30.) önkormányzati rendelet módosításáról**

Bátaszék Város Önkormányzatának Képviselő-testülete a Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24. § (9) bekezdésében kapott felhatalmazás alapján, a Magyarország Alaptörvénye 32. cikk. (1) bekezdés a) pontjában meghatározott feladatkörében eljárva a következőket rendeli el:

1. **§** A helyi önkormányzati kitüntetések és elismerő címek alapításáról és adományozásának rendjéről szóló 14/2010. (VI. 30.) önkormányzati rendelet (továbbiakban: Rendelet) a következő 3/A. §-sal egészül ki:

**„3/A. §** A képviselő-testület a várossá avatás jubileumi évfordulójának évében, illetve a testvértelepülési kapcsolat jubileumi évfordulójának évében „Bátaszék Város Díszpolgára” kitüntetés, továbbá „Pro Urbe Bátaszék” elismerés adományozásáról dönthet, melyeket a jubileumi évforduló alkalmából megtartott ünnepélyes képviselő-testületi ülésen adja át a város polgármestere.”

1. **§** A Rendelet 9. § (2) bekezdése helyébe a következő rendelkezés lép:

„(2) A kitüntetést a díszpolgári jelvény és lánc szimbolizálja. A kitüntetés mellé az adományozást igazoló oklevél és - a posztumusz kitüntetés kivételével – egyszeri, nettó ……………….- Ft összegű anyagi elismerés jár.”

1. **§** A Rendelet 10. §-a a következő (3) bekezdéssel egészül ki:

„(3) A kitüntetés 3/A. § szerinti adományozását – a (2) bekezdésben foglaltaktól eltérően - a város képviselő- testületének legalább kettő bizottsága kezdeményezheti írásban, e rendelet 1. mellékletében szereplő űrlapon.”

1. **§** A Rendelet 12. §-a a következő (4) bekezdéssel egészül ki:

„(4) Az elismerés 3/A. § szerinti adományozását – a (3) bekezdésben foglaltaktól eltérően - a város képviselő- testületének legalább egy bizottsága kezdeményezheti írásban, e rendelet 1. mellékletében szereplő űrlapon.”

1. **§** A Rendelet 4. mellékletnek a.) pontja helyébe a következő rendelkezés lép:

„a.)**„Bátaszék Város Díszpolgára” kitüntetés (díszpolgári jelvény)**

A jelvény 14 karátos (585%o) sárga-arany ötvözet. Mérete: 20X27mm felül szögletes, alul pajzs alakú, súlya, kb: 7,0-7,3gr. Elején Bátaszék Város Címere látható vésett formában, „Bátaszék város Díszpolgára" felirat, a hátulján pedig az adományozás dátuma és a kitűzéshez szükséges tű-kampó található.

 **„Bátaszék Város Díszpolgára” kitüntetés (díszpolgári lánc)**

A díszpolgári lánc négyzet és kör alakú, festett tűzzománc-szemekből áll, a középén 6 cm átmérőjű kör alakú láncszemmel, melynek közepén “Bátaszék város Díszpolgára” felirat között Bátaszék város címere, a hátulján pedig az adományozás évszáma található.”

1. **§** E rendelet *2020. február ….* lép hatályba.

***B á t a s z é k* ,** 2020. február 26.

 Dr. Bozsolik Róbert Kondriczné dr. Varga Erzsébet

 polgármester  jegyző

A rendelet 2020. február …-án kihirdetve!

Kondriczné dr. Varga Erzsébet

 jegyző